# Massacre del camp de refugiats de Nuseirat

El 8 de juny de 2024, durant una operació de rescat realitzada servei d'intel·ligència israelià, el Shin Bet, i l'exèrcit israelià al camp de refugiats de Nuseirat, al sud de la ciutat de Gaza, almenys 274 palestins van morir i vora 700 van resultar ferits segons el ministeri de sanitat de Gaza funcionaris de salut palestins de l'Hospital Shuhada al-Aqsa i l'Hospital Al-Awda. Segons els informes, l'hospital d'Al-Aqsa es va veure desbordat de víctimes, mentre que les comunicacions es van veure interrompudes per un intens bombardeig israelià. Samuel Johann, representant de Metges Sense Fronteres a Gaza va descriure la situació a l'hospital Al-Aqsa com un "malson".
Quatre ostatges israelians segrestats per Hamàs el 7 d'octubre de 2023 van ser rescatats en l'operació, i segons fonts de Hamàs, tres ostatges més van ser assassinats, inclòs un americà, per la intervenció israeliana, fets que les mateixes forces de defensa d'Israel neguen.

## L'atac

El portaveu de l'exèrcit israelià, Daniel Hagari, va dir que la missió de rescat va tenir lloc al camp de refugiats de Nuseirat, on quatre ostatges estaven guardats en dos blocs d'apartaments residencials separats. Segons els informes, l'operació va implicar centenars de tropes i un fort suport aeri que va bombardejar el camp de refugiats en diverses ocasions.
Membres de les forces especials van entrar al camp de refugiats fent-se passar per refugiats palestins fent veure que fugien de Rafah i camions d'ajuda humanitària, segons fonts de la mitja lluna roja. Segons testimonis locals, vehicles militars israelians van irrompre al campament, coincidint amb un fort bombardeig israelià de grans àrees del camp.
Segons Israel, es va produir un tiroteig entre l'exèrcit israelià i milicians palestins. Segons informes israelians, durant el rescat un vehicle de l'exèrcit va quedar-se bloquejat i l'exèrcit va procedir a bombardejar el camp, cosa que va matar militants i civils. Un resident local i paramèdic va qualificar l'atac com una "pel·lícula de terror" i que els drons i avions de guerra israelians van disparar durant tota la nit contra les cases de la gent i els que intentaven fugir.

## Víctimes

El ministeri de Sanitat de Gaza i personal sanitari palestí van informar que almenys 274 palestins van morir i 698 van resultar ferits entre els bombardejos i l'operació de rescat amb forces terrestres. El portaveu de l'exèrcit israelià, Daniel Hagari, va declarar que Israel era conscient "menys de 100" palestins havien estat assassinats en l'operació. Ni el ministeri de sanitat de Gaza ni Hagari van aclarir quantes víctimes eren civils. Més tard, el ministeri de sanitat de Gaza va informar 64 nens i 57 dones es trobaven entre les víctimes mortals.
Camions i ambulàncies van traslladar les víctimes a l'hospital d'Al-Aqsa per rebre tractament. Abans de la massacre, l'hospital ja s'havia vist desbordat de víctimes civils.

## Reaccions
### Països

* Indonèsia: El país va condemnar les "repetides atrocitats " comeses per Israel a Gaza, inclòs al camp de refugiats de Nuseirat, i va demanar un alto el foc immediat.
* Noruega: El ministre d'afers estrangers de Noruega va comentar a les xarxes socials" Horroritzat pels informes d'una altra massacre de civils a Gaza. Noruega condemna els atacs contra civils en els termes més ferms", va demanar l'alliberament de la resta d'hostatges i va exigir un alto el foc.
* Palestina: El president de l'Autoritat Nacional Palestina, Mahmud Abbas, a través de l'enviat palestí a les Nacions Unides va sol·licitar una sessió d'urgència del Consell de Seguretat de l'ONU per discutir les repercussions de l'operació i les morts civils. Abbas va subratllar la "necessitat urgent d'una intervenció internacional per aturar la catàstrofe humanitària".
* Turquia: El ministre d'afers estrangers turca va condemnar l'atac qualificant-lo d'"atac bàrbar".

### Organitzacions internacionals

* Unió Europea: Josep Borrell, alt representant de la Unió Europea per a Afers exteriors i Política de Seguretat va condemnar el nivell de víctimes al camp de refugiats de Nuseirat com a conseqüència del rescat, titllant-lo "...una altra massacre de civils". També va demanar un alto el foc i l'alliberament de tots els ostatges restants.
* ONU: El secretari general de l'ONU, António Guterres, va declarar que havia enviat missatges a les famílies de dos dels ostatges rescatats per expressar el seu "alleujament perquè ells i dos ostatges més estan ara en llibertat". Guterres va afegir: "Renovo la meva crida per a l'alliberament immediat i incondicional de tots els ostatges i per posar fi a aquesta guerra".[88] La relatora especial de l'ONU, Francesca Albanese, va emetre un comunicat on deia que "Israel ha utilitzat els ostatges per legitimar que es mati, fereixi, mutili, mati de gana i traumatitzi els palestins de Gaza".

## Referències

* ↑ «Israel’s war on Gaza live: Death toll from attacks on Nuseirat rises to 210». Al Jazeera, 08-06-2024. Arxivat 8 de juny 2024 a Wayback Machine.
* ↑ «Pugen a 274 els palestins morts en l'operació de rescat de quatre ostatges israelians a Gaza». ccma, 09-06-2024. Arxivat de l'original el 10 de juny 2024. [Consulta: 12 juny 2024].
* ↑ «Four Israeli hostages rescued alive; at least 210 people killed in Gaza, officials say». The Washington Post, 08-06-2024. Arxivat de l'original el 9 June 2024. [Consulta: 9 juny 2024].
* ↑ «Hospital overwhelmed with victims of Israeli attacks on central Gaza». Al Jazeera, 08-06-2024. Arxivat 8 de juny 2024 a Wayback Machine.
* 1 2 Jahjouh, Mohammad. «How an Israeli raid freed 4 hostages and killed at least 274 Palestinians in Gaza». Associated Press, 10-06-2024. Arxivat de l'original el 10 de juny 2024. [Consulta: 11 juny 2024].
* ↑ «Four hostages seized at Nova festival freed in Gaza raid» (en anglès britànic). www.bbc.com. Arxivat de l'original el 8 June 2024. [Consulta: 8 juny 2024].
* ↑ «Israel kills more than 200 in attack on central Gaza: Gov’t Media Office» (en anglès). Al Jazeera. Arxivat 8 de juny 2024 a Wayback Machine.
* ↑ «شاهد..». Arxivat de l'original el 2024-06-10. [Consulta: 12 juny 2024].
* ↑ «The Other War: How Israel Scours Gaza for Clues About the Hostages» (en anglès). The New York Times, 09-06-2024. Arxivat 12 de juny 2024 a Wayback Machine.
* 1 2 3 Lubell, Maayan. «Israel rescues four hostages in Gaza; Hamas says 210 Palestinians killed in Israeli assault». Reuters, 08-06-2024.
* ↑ Donnison, Jon. «Israel hostage rescue: How the operation unfolded» (en anglès britànic). BBC News, 09-06-2024. Arxivat de l'original el 9 de juny 2024. [Consulta: 10 juny 2024].
* 1 2 Bacon, John. «Israel celebrates heroic raid to free hostages; others call it a massacre» (en anglès americà). USA TODAY, 09-06-2024. Arxivat de l'original el 9 de juny 2024. [Consulta: 9 juny 2024].
* ↑ «Red Crescent says Israeli troops came in aid truck to free hostages» (en anglès). Arab News, 11-06-2024. Arxivat de l'original el 11 de juny 2024. [Consulta: 12 juny 2024].
* 1 2 Rjoob, Awad. «Palestinian president seeks emergency UN Security Council session after ‘Nuseirat massacre’». www.aa.com.tr, 09-06-2024. Arxivat de l'original el 8 de juny 2024. [Consulta: 9 juny 2024].
* ↑ Jeremy Bob, Yonah. «IDF rescues four hostages from Hamas captivity in daring Gaza operation». The Jerusalem Post, 09-06-2024. Arxivat de l'original el 9 de juny 2024. [Consulta: 9 juny 2024].
* ↑ «'Operation Arnon': How 4 hostages were freed from Hamas captivity in central Gaza». The Times of Israel. Arxivat de l'original el 8 June 2024. [Consulta: 9 juny 2024].
* 1 2 «Outrage over ‘massacre’ in Gaza as Israel rescued four hostages» (en anglès). The Guardian, 09-06-2024. Arxivat 19 de juny 2024 a Wayback Machine.
* ↑ Taheri, Mandy. «Dozens of Palestinian children killed amid Israeli rescue: Gaza ministry» (en anglès). Newsweek, 08-06-2024. Arxivat de l'original el 2024-06-19. [Consulta: 12 juny 2024].
* ↑ «Indonesia Condemns Israel's 'Repeated Barbarism' After Sunday Attack on Gaza's Nuseirat Camp» (en anglès). Tempo, 10-06-2024. Arxivat de l'original el 10 de juny 2024. [Consulta: 12 juny 2024].
* ↑ «Norwegian diplomat condemns ‘massacre’, calls for remaining captives’ release» (en anglès). Al Jazeera, 08-06-2024. Arxivat de l'original el 8 de juny 2024. [Consulta: 12 juny 2024].
* ↑ «Türkiye deplores Israeli attack on Gaza refugee camp» (en anglès). hurriyetdailynews, 09-06-2024. Arxivat de l'original el 12 de juny 2024. [Consulta: 12 juny 2024].
* ↑ «Borrell condemns ‘bloodbath’ in Gaza as death toll from Israeli hostage raid soars» (en anglès). Politico, 09-06-2024. Arxivat de l'original el 10 de juny 2024. [Consulta: 12 juny 2024].
* ↑ «Gaza: Más de 270 muertos y 600 heridos en la liberación de cuatro rehenes israelíes muestran devastación de la guerra entre los civiles» (en castellà). Organització de les Nacions Unides, 09-06-2024. Arxivat de l'original el 10 de juny 2024. [Consulta: 12 juny 2024].